Ek praat nou van die tyd van wegkruipertjie in die park,of saans;van die kafee op die hoek,‘hop scotch’ vir meisiekinners ,as dit alie-tyd is by die skool,touspring,klippie en ‘handstands’,donkie en krieket in die groot agtertuin. Haas Das se Nuuskas vroegaand,swem in die rivier,kamp op die strand,’n swaai gemaak van tou en met tamatiekasplank vir sitplek aan die groot appelkoosboom,rugby op die groot stuk veld;tennis in die straat.
Skool toe loop of fietsry-ongeag die weer. Jagertjie speel tot jy op die gras neerslaan sonder asem.Lag tot jou maag pyn.Romdomtalie draai tot jy dronk-dronk val.Moeg en vuil gespeel……….onthou jy?
Dit was nie vreemd om 2 of 3 beste maats te he nie.Niemand het betaal vir ‘n troeteldier nie. As jy gelukkig was het jy 25 sent vir sakgeld of kermis gekry.
Die kersliggies is al in die vensters,versierings op die deure- sou n besoeker van n ander planeet ons besoek , sal hy moontlik dink ons aanbid die gode van geld en geskenke.Kersfees het een groot resies geword om die regte geskenk onder die boom te kry.
Is jy al gereed vir Kersfees,is jou koekblikke vol koekies en staan die vrugtekoeke al in die spens?
Ons het n hele paar bobaas resepte beskikbaar by die kantoor spesiaal vir Kerstyd- die heerlikste koekies en vrugtekoeke, net soos Ouma dit gedoen het in die goeie ou dae.